

**Aftale om virksomhedsforlagt undervisning på Grundforløb 2 SSH/SSA**

Samarbejde mellem SOSU Esbjerg og Varde, Vejen, Esbjerg, Ringkøbing-Skjern, Fanø og Billund kommune.

**Formål og mål**

Er beskrevet i ”Logbog for virksomhedsforlagt undervisning GF2 SSH/SSA”

# Aftaler

* Eleven har 30 timer fordelt på de 5 dage i den virksomhedsforlagte undervisning
* Hvis det er muligt, udpeges en kontaktperson på stedet, som eleven præsenteres for i begyndelsen af perioden.
* Hvis det er muligt, afholder oplæringsstedet en samtale med eleven så tidligt som muligt i forløbet. Her bliver der givet den nødvendige information og gensidige forventninger afklares.
* Eleven får mulighed for under vejledning at arbejde så selvstændigt som muligt med udvalgte konkrete opgaver.
* Hvis det er muligt, afholdes der en samtale i slutningen af ugen, hvor begge parter har mulighed for at fortælle om indtryk, udbytte, afklaring m.m.

# Organisering

* Skolen sender liste til uddannelseskoordinator i kommunen med navn, cpr-nummer, telefonnummer og adresse på de elever der ønsker at komme i virksomhedsforlagt undervisning. På listen tilføjes eventuelt bemærkninger om den enkelte elev til brug for organisering.
* Listen skal være koordinator i hænde senest 1 måned forud den virksomhedsforlagte undervisning.
* Kommunen sender besked direkte til den enkelte elev. I brevet er der som minimum information om mødested og tidspunkt.
* Skolen informerer eleverne om, at de skal indhente og medbringe straffeattester til det første møde med oplæringen på skolen.
* Hvis der er brug for kontakt til skolen, mens eleven er i oplæringen, kan der rettes henvendelse til uddannelsesvejleder for GF2 SOSU.

